Zoči Voči

Zoči Voči je slovenská rocková hudobná skupina z Nitry, ktorá vo svojej tvorbe vychádza z hudobných žánrov akými sú metalcore, punk, rock a hardcore. Časom túto zmes štýlov obohatili o prvky z popu. Skupina vznikla 9. októbra 2004 a jej zakladateľmi boli Michal Žitňanský (spev, gitara) s Filipom Mikom (spev, basová gitara). Neskôr sa k nim pridal Vlado Kovár (spev, bicie) a nakoniec Samo Jančo (spev, gitara). Zo začiatku hrali prevažne prebrané piesne, napríklad od kapiel ako Zóna A alebo Konflikt. Postupne začali pripájať vlastné piesne, ktorých autorom je prevažne Michal Žitňanský. Dnes prevažnú časť ich repertoáru tvorí vlastná tvorba. Koncertný repertoár často dopĺňajú o populárne piesne, ktoré prejdu ich menšou úpravou.

História

História a začiatky 
História kapely Zoči Voči začína v lete roku 2003. Vtedy sa zrodila myšlienka založiť kapelu. K dvojici M. Žitňanský a F. Miko sa pridal Vlado Kovár ako bubeník. Prvými nástrojmi, na ktoré hrali, bola španielska gitara a tamburína. Najväčšou oporou a odborným kritikom bol Ing. Ján Žitňanský, ktorý sa venuje hudbe profesionálne v skupine Profil. 

Postupne rozšírili chudobnú nástrojovú základňu o staršie elektrické gitary značky Jolana a jednoduchú reprodukčnú zosilovaciu aparatúru (15 W kombo a dve 120 W bedne). Skúšobňou sa stala garáž u Žitňanských. Nadšenie z hudby a tvorby vysoko vyvažovalo nedostatok nástrojov, napríklad poriadnej súpravy bicích, ktorú nahrádzala iba tamburína a rôzne improvizácie.
Texty skladal M. Žitňanský.

V zime, a po presune z garáže do pivnice, kedy k nástrojom pribudla aj basová gitara, sa k trojici pridal aj Samo Jančo.

Názov kapely sa zrodil v hlave Michalovho brata Tomáša v októbri 2004. Na jar 2005 pribudli mikrofóny s mixpultom a napokon v apríli aj bicie.

Prvé demá 
V roku 2005 bol nahratý prvý demo album s 18 skladbami. Vďaka nemu sa dostali do povedomia ľudí v okolí Nitry. V roku 2007 pribudlo druhé demo. Až rok 2009 sa môže označiť pre kapelu ako prelomový. Sama Janča nahrádza novy gitarista Michal „Coney“ Rybanský, ktorý hrával aj v kapele Jamestown, ale napokon sa rozhodol pre Zoči Voči. Vďaka záujmu poslucháčov začína kapela koncertovať aj v Česku, pričom prichádzajú ponuky na spoločné koncertovanie od iných kapiel. Koncom roku 2009 líder slovenskej kapely Iné Kafe Vratko Rohoň v jednom rozhovore kapelu spomenul medzi tými, ktoré by mohli vyplniť miesto po nich.

Koncerty 
Prvý koncert sa uskutočnil 22. októbra 2005. Rozpačité reakcie publika sprevádzali prvé roky koncertovania, kedy podpora prichádzala najmä od rodín, priateliek a kamarátov. Účinkovanie na koncertoch spoločne s inými kapelami bolo formou rôznej svojpomoci a výpomoci medzi kapelami navzájom.. 
V roku 2009 odohrala kapela svoju prvú mini-šnúru. 

V polovici roku 2010 dochádza aj k poslednej zmene v zostave, kapelu po vzájomnej dohode opúšťa Michal „Coney“ Rybanský a po niekoľkých mesiacoch ho nahrádza nový gitarista Ján Pisoň. V tejto zostave kapela vystupuje dodnes.

V roku 2010 prišlo turné, keď spoločne s kapelami The Paranoid a Problém odohrala 12 koncertov po celom Slovensku, vrátane Košíc a Prešova. Celkovo to bolo vyše 60 koncertov.

Pozícia kapely Zoči Voči na hudobnej scéne sa zaťala meniť z „predskokanov“ známejším skupinám na rovnocennú a plnohodnotnú kapelu, ktorá začala zapĺňať kluby a privádzala ľudí na koncerty.

Na jar roku 2011 vyrazili na svoje prvé vlastné turné.

Diskografia

S tebou idem ďalej 
Svoj prvý album S tebou idem ďalej, kde sa nachádza 11 piesní vlastnej tvorby, kapela nahrávala začiatkom roku 2010. Kapela sa na stránkach českého punkového portálu ipunk stáva objavom mesiaca.. 
Úspech debutového albumu kapelu podnietil k rozhodnutiu, že ku skladbe „Stratený“, ktorá sa ale nenachádzala na prvom albume, natočia videoklip. Následne bol pod réžijnou taktovkou Martina Hossu natočený ďalší videoklip na singel „2012“.

Jedinečná nespútanosť kapely na koncertoch, komunikácia s publikom a energickosť sa pre organizátorov rôznych festivalov stala značkou a zárukou kvalitného koncertu. Pribúdali pozvania do regionálnych rozhlasových alebo televíznych médií.

Dátum vydania: Marec 2010

Vydavateľ: Zoči Voči

 01. Idem ďalej
 02. Kam mám ísť
 03. Utekám
 04. Podaj mi ruku
 05. Každý deň
 06. Prestávam dúfať
 07. Neverím v zázraky
 08. S tebou
 09. Zbytočný
 10. Pozri sa na seba
 11. Obchodníci so smrťou

Nikto z nás nie je bez chýb 
Dátum vydania: Október 2011 Vydavateľ: Zoči Voči

Tracklist:
 01. Intro
 02. Nikto z nás nie je bez chýb
 03. Mám tu vás
 04. 2012
 05. Prehrať a zmiznúť
 06. Otvor si oči
 07. INTRO Stratený
 08. Stratený 
 09. 3:00
 10. Na sever II
 11. Ak nie si moja
 12. INTRO Jeden dôvod
 13. Jeden dôvod 
 14. Asi som divný
 15. Chcem byť iná
 16. Neverim v zázraky (akusticky) BONUS
 17. Jeden dôvod (akusticky) BONUS
 18. 3:00 (alternatívna verzia) BONUS

MILOVANÍ – NENÁVIDENÍ

Dátum vydania: September 2013 Vydavateľ: Zoči Voči

Tracklist:
 01. Niekedy
 02. Poď! Poď! Poď!
 03. Čerešne
 04. Slovami opísať
 05. Nad Prahou
 06. Láska – Nenávisť
 07. Kde si bol?
 08. Na cestách
 09. Už nevládzem
 10. Mier
 11. Ako tie predtým
 12. Aj keď..
 13. Deti stratenej generácie feat. Ego

AUDIOHEROÍN

Dátum vydania: Október 2014 Vydavateľ: Agentúra Žijeme hudbou

Tracklist:
 1. Čerešne
 2. Klamem
 3. Láska – Nenávisť
 4. Zmluva s diablom
 5. Romantik
 6. Ariela
 7. S tebou
 8. Spoveď
 9. Slovami opísať
 10. Selfie
 11. Stratený

Rok 2016 
Kapela Ponúkla dva single. Prvý s názvom Kráľ ku ktorému pridali aj lyric video.

V októbri vyšiel singel aj s videoklipom ku skladbe Milión ciest.

Štýl a motív textov 
Hudobný štýl by sa dal charakterizovať ako zmes punku, metalu, metalcore a rocku. Texty a hudbu v kapele tvorí Michal Žitňanský. Poznávacím znamením kapely je melodičnosť textov. Melódia je jednoduchá a ľahko zapamätateľná. V textoch dominujú prvky porovnávania sa medzi ľuďmi, medziľudské vzťahy, láska, ale taktiež témy bežného života.

Vplyv na kapelu 
Skupina zo začiatku vychádzala zo slovenskej scény, kde bola ovplyvnená prevažne kapelami ako Iné Kafe, Zóna A a Konflikt. Postupne kapela začala zapájať prvky skupín ako Rancid, The Distillers a Misfits. Neskôr na kapelu mali vplyv kapely ako Hatebreed, Killswitch Engage, Bullet for my Valentine, Bring Me the Horizon, alebo Escape the Fate. Okrem vlastnej tvorby kapela hrá aj cover verzie známych populárnych hitov prevažne slovenskej scény.

Členovia

Súčasní členovia 
 Michal Žitňanský – spev, gitara (2004 - súčasnosť)
 Filip Miko – scream, basová gitara (2004 - súčasnosť)
 Vlado Kovár – bicie (2004 - súčasnosť)
 Juraj Štefánik - vokály, gitara (2017 - súčasnosť)

Bývalí členovia 
 Samo Jančo – vokály, gitara (2004 - 2009)
 Michal „Coney“ Rybanský – vokály, gitara (2009 - 2010)
 Ján Pisoň – vokály, gitara (2010 - 2017)

Referencie

Zdroje 
 http://bandzone.cz/zocivoci
 http://www.zocivoci.ic.cz
 http://www.last.fm/music
 http://www.hudba.sk/zoci-voci
 http://www.myspace.com/zocivoci
 http://zocivoci.huu.cz

Slovenské rockové hudobné skupiny
Slovenské punkrockové hudobné skupiny
Hudobné skupiny z 2004